A4-0338/96

Ψήφισμα σχετικά με τη συμμετοχή των πολιτών και των κοινωνικών παραγόντων στο θεσμικό σύστημα της Ευρωπαϊκής Ένωσης

Το Ευρωπαϊκό Κοινοβούλιο,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Θεσμικών Θεμάτων και τις γνωμοδοτήσεις της Επιτροπής Περιφερειακής Πολιτικής και της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0338/96),

Α. λαμβάνοντας υπόψη ότι η συμμετοχή των πολιτών αποτελεί σημαντική διάσταση της ευρωπαϊκής πολιτικής κουλτούρας, αλλά ότι, παρά τις προσπάθειες που έχουν καταβληθεί, η Ένωση γνωρίζει ακόμα δημοκρατικό έλλειμμα ή διέρχεται μια κρίση εμπιστοσύνης εκ μέρους των πολιτών,

Β. εκτιμώντας ότι η επιτυχία της ευρωπαϊκής οικοδόμησης θα εξαρτηθεί από τη βελτίωση της ικανότητάς της για λήψη αποφάσεων και από τη μεγαλύτερη συμμετοχή των πολιτών της, ιδίως μέσω της επέκτασης των εξουσιών του Ευρωπαϊκού Κοινοβουλίου,

Γ. εκτιμώντας ότι η Ένωση πρέπει να ξαναβρεί έναν τρόπο για να αποκαταστήσει την εμπιστοσύνη των πολιτών και να δημιουργήσει την επιθυμία για συμμετοχή μέσω σχεδίου εστιασμένου όχι μόνον στην εξωερική και εσωτερική ασφάλεια, αλλά και στην επίλυση των προβλημάτων της ανεργίας, του αποκλεισμού, της ρύπανσης του περιβάλλοντος, της υποβάθμισης των συστημάτωνκοινωνικής προστασίας, και ότι πρέπει, για την προώθηση της απασχόλησης, της αλληλεγγύης και της βιώσιμης ανάπτυξης[semigr ]

Δ. εκτιμώντας ότι η συμμετοχή, και συγκεκριμένα η ίση συμμετοχή μεταξύ ανδρών και γυναικών, συμβάλλει στην αναβάθμιση του δημοκρατικού συστήματος,

Ε. εκτιμώντας ότι απόκειται στο Ευρωπαϊκό Κοινοβούλιο να δώσει την ώθηση, λαμβάνοντας νέες πρωτοβουλίες, ώστε:

- να διευκρινισθεί η εφαρμογή της αρχής της επικουρικότητας κατά τρόπον κατανοητό για την κοινή γνώμη[semigr ]

- να τεθούν σε δημόσια συζήτηση οι πολιτικές της Ένωσης[semigr ]

- να προωθηθεί η αξιολόγησή τους[semigr ]

- η γενική άσκηση των δικαιωμάτων διαβούλευσης,

ΣΤ. εκτιμώντας ότι τα κράτη μέλη που επέλεξαν να συμμετάσχουν στην Κοινότητα πρέπει να προωθήσουν τα ίδια στις επικράτειές τους τη συμμετοχή στη λειτουργία του κοινοτικού συστήματος, καθώς και την ανάπτυξη των ανταλλαγών και των συναντήσεων διεθνικού χαρακτήρα,

Ζ. εκτιμώντας ότι οι παράγοντες της κοινωνίας των πολιτών έχουν να διαδραματίσουν μείζονα ρόλο για τη διαμόρφωση ευρωπαϊκής συνείδησης, κεντρίζοντας τις προσπάθειες πληροφόρησης, την αντιπαράθεση των ιδεών και την αναζήτηση κοινών ενδιαφερόντων,

Η. εκτιμώντας ότι οι προσπάθειες που έχουν ήδη καταβληθεί σε επίπεδο κοινοτικών θεσμικών οργάνων για την ακρόαση των πολιτών πρέπει να συνεχισθούν,

Θ. εκτιμώντας ότι η παρούσα Διακυβερνητική Διάσκεψη (ΔΚΔ) πρέπει να δώσει την ευκαιρία για να διατυπωθούν τόσο οι αρχές όσο και ορισμένοι σημαντικοί όροι απάντησης σε αυτή την απαίτηση συμμετοχής,

Ι. Δημόσια συζήτηση των πολιτικών της Ένωσης

1. εκτιμά ότι η ιδιότητα του ευρωπαίου πολίτη είναι αδιαχώριστη από τη δημοκρατική ανταλλαγή απόψεων[semigr ]

Α. Ευρωπαϊκό κοινωνικό πρότυπο

2. εκτιμά ότι η Ένωση δεν μπορεί να καλλιεργήσει την ανάγκη συμμετοχής παρά μόνο εάν επιβεβαιωθεί εξίσου ως κοινωνική ένωση όπως ως οικονομική ένωση[semigr ] ότι στο εξής, λαμβάνοντας υπόψη τις προοπτικές θέσπισης του ενιαίου νομίσματος και της διεύρυνσης, επιβάλλεται να καθορισθούν χωρίς καθυστέρηση οι κοινωνικές αρμοδιότητες της Ένωσης, συμπληρωματικές με εκείνες των εθνικών κρατών[semigr ]

3. υπενθυμίζει τη θέση που έλαβε στο ψήφισμά του που αποτελεί τη γνωμοδότηση του Ευρωπαϊκού Κοινοβουλίου σχετικά με τη σύγκληση της Διακυβερνητικής Διάσκεψης (ii) αξιολόγηση των εργασιών της ομάδας προβληματισμού και καθορισμό των πολιτικών προτεραιοτήτων του Ευρωπαϊκού Κοινοβουλίου ενόψει της Διακυβερνητικής Διάσκεψης ((ΕΕ C 96 της 1.4.1996, σελ. 77)) υπέρ της άμεσης ενσωμάτωσης στη Συνθήκη των βασικών αρχών του Χάρτη των θεμελιωδών κονωνικών δικαιωμάτων[semigr ] προτείνει, επίσης να κινηθεί διαδικασία ειδικού διαλόγου μεταξύ των θεσμικών κοινοτικών οργάνων και των εκπροσώπων των κοινωνικών εταίρων με στόχο την συγκεκριμένη θέση σε ισχύ των κοινωνικών αυτών δικαιωμάτων[semigr ]

Β. Σύμφωνο για την απασχόληση

4. χαιρετίζει ως προς την αρχή της, την πρωτοβουλία που έλαβε ο Πρόεδρος της Επιτροπής να προτείνει Σύμφωνο Εμπιστοσύνης με συμμετοχή των κοινωνικών εταίρων[semigr ]

5. καλεί σε ευρεία συλλογική συζήτηση σχετικά με τους όρους που αναμένεται να δώσουν σάρκα και οστά σε ένα τέτοιο σύμφωνο:

- πρέπει να διευκρινιστεί η κοινοτική αρμοδιότητα όσον αφορά την απασχόληση[semigr ]

- ο τρόπος οργάνωσης των αγορών εργασίας πρέπει να συμβάλει ταυτόχρονα στην ελαστικότερη διαμόρφωσή τους και στην αύξηση της αλληλεγγύης προκειμένου να καταστεί δυνατή η ένταξη των ανέργων να βελτιωθεί η ασφάλεια της απασχόλησης, να αναπτυχθεί η κατάρτιση καινα προωθηθεί η κινητικότητα[semigr ]

- πρέπει να προωθηθεί μια κοινοτική πρωτοβουλία για τη μείωση του χρόνου εργασίας, σύμφωνα με το ψήφισμά του της 18ης Σεπτεμβρίου 1996 σχετικά με τη μείωση και την προσαρμογή του χρόνου εργασίας ((ΣΠ της ημερομηνίας αυτής, Μέρος ΙΙ, σημείο 8)),

- οι νομισματικές και δημοσιονομικές πολιτικές, καθώς και οι διαρθρωτικές πολιτικές πρέπει να έχουν θετική επίπτωση στη δημιουργία θέσεων απασχόλησης[semigr ]

- οι κοινοί χρηματοδοτικοί πόροι πρέπει να αυξηθούν, ιδιαίτερα όσον αφορά την περιφερειακή ανάπτυξη, κάτι που καθιστά αναγκαία τη θέσπιση κοινού φορολογικού μηχανισμού[semigr ]

- παράλληλα με τη δημιουργία της Ευρωπαϊκής Κεντρικής Τράπεζας είναι σκόπιμο να προωθηθεί η ανάπτυξη ενός Ευρωπαϊκού Ταμείου Επενδύσεων που θα προορίζεται για τη χρηματοδότηση των ευρωπαϊκών σχεδίων σύμφωνα με τις συστάσεις του Λευκού Βιβλίου[semigr ]

6. υπογραμμίζει τη σημασία που έχει η επιτυχία ενός τέτοιου συμφώνου και υπενθυμίζει ότι επιθυμεί να συσταθεί, παράλληλα με την Νομισματική Επιτροπή που ήδη υπάρχει, μια νέα επιτροπή για την απασχόληση, στο πλαίσιο της οποίας οι Υπουργοί Οικονομίας και Οικονομικών και οι Υπουργοί Κοινωνικών Υποθέσεων θα προβαίνουν, τουλάχιστον μια φορά το χρόνο, σε συνεννόηση με τους κοινωνικούς εταίρους σε ευρωπαϊκό επίπεδο[semigr ]

Γ. Δημοκρατικός έλεγχος των επιλογών της οικονομικής πολιτικής

7. θεωρεί ότι οι ευθύνες του Συμβουλίου και της Επιτροπής όσον αφορά τον καθορισμό των μεγάλων οικονομικών προσανατολισμών επιβάλλουν ενισχυμένο δημοκρατικό έλεγχο[semigr ]

8. προτείνει η ετήσια οικονομική έκθεση να αποτελεί αντικείμενο γνωμοδότησης από το Ευρωπαϊκό Κοινοβούλιο[semigr ] η Επιτροπή να εκπονεί έγγραφο στο οποίο να λαμβάνεται υπόψη αυτή η γνωμοδότηση και να προτείνει διάφορες επιλογές συμπεριλαμβανομένων των δημοσιονομικών επιπτώσεών τους[semigr ] το Συμβούλιο να επιλέγει στη συνέχεια και να απαντά ρητά στις εκφρασθείσες γνώμες[semigr ]

Δ. Θέση σε συζήτηση των προσεχών οροσήμων

9. προτείνει, έτσι ώστε να επιτραπεί στους πολίτες να προκαταλάβουν τις επιλογές που πρόκειται να αντιμετωπίσει η Ένωση, να υπάρξει έγκαιρη και σφαιρική συζήτηση των προσεχών οροσήμων, όπως είναι η μετάβαση στο Euro, η αναθεώρηση των δημοσιονομικών προοπτικών, η διεύρυνση, η ενίσχυση της πολιτικής ένωσης[semigr ]

Ε. Ετήσια διάσκεψη

10. θεωρεί απαραίτητη την πρακτική και ευρύτατη συζήτηση του συνόλου των πολιτικών της Ένωσης, έτσι ώστε να υπάρξει συμμετοχή των πολιτών στην εξέταση των κοινών προβλημάτων[semigr ]

11. θεωρεί, προς τούτο, ότι η ετήσια διεξαγωγή συζήτησης υπό μορφήν ειδικής συνόδου του Κοινοβουλίου, με τη συμμετοχή της Επιτροπής και του Συμβουλίου, σχετικά με τις κατευθυντήριες γραμμές στον τομέα της οικονομικής πολιτικής, ενώ πριν από την συζήτηση αυτή θα συγκαλείται προπαρασκευαστική διάσκεψη του Ευρωπαϊκού Κοινοβουλίου με τους εκπροσώπους της Οικονομικής και Κοινωνικής Επιτροπής και της Επιτροπής Περιφερειών[semigr ]

12. πιστεύει ότι είναι αναγκαίο η διάσκεψη αυτή να προετοιμάζεται και σε εθνικό επίπεδο σύμφωνα με τις δημοκρατικές διαδικασίες που έχει επιλέξει κάθε κράτος μέλος[semigr ]

13. θεωρεί ότι ανήκει σ'αυτό η αρμοδιότητα να συγκαλεί την εν λόγω διάσκεψη, να εξασφαλίζει τη γραμματεία της και να οργανώνει την πληροφόρηση της κοινής γνώμης για τις εργασίες της[semigr ]

ΙΙ. Πληροφόρηση των πολιτών

Α. Γενικές αρχές

14. υπογραμμίζει ότι το δικαίωμα στην πληροφόρηση είναι απαραίτητο για την ομαλή λειτουργία του δημοκρατικού πολιτεύματος και τονίζει την σπουδαιότητα των προτάσεων που διατυπώθηκαν στο προαναφερθέν ψήφισμα της 13ης Μαρτίου 1996 υπέρ της διαφάνειας και του ανοίγματος των ευρωπαϊκών θεσμικών οργάνων[semigr ]

15. διευκρινίζει ότι πρέπει να δοθεί απάντηση σε άλλες διαστάσεις του δικαιώματος στην πληροφόρηση, όπως είναι το δικαίωμα σε μια καλή παιδεία, στη διάδοση της γνώσης, στην επικοινωνία μεταξύ των πολιτών και μεταξύ αυτών και των θεσμικών οργάνων, ούτως ώστε να επιτρέπεται σε όλους να χρησιμοποιούν την ικανότητα κρίσης τους[semigr ]

Β. Συνυπευθυνότητα

16. θεωρεί ότι στη συζήτηση για το μέλλον της Ένωσης θα είναι χρήσιμη η ποικιλομορφία των πολιτικών πληροφόρησης[semigr ]

17. υπογραμμίζει το καθήκον πληροφόρησης σχετικά με την ευρωπαϊκή οικοδόμηση δεν αφορά αποκλειστικά τα κοινοτικά θεσμικά όργανα, αλλά ότι αφορά και τα εθνικά θεσμικά όργανα[semigr ]

18. καλεί κατά συνέπεια τα κράτη μέλη να αναλάβουν τις ευθύνες τους για τη βελτίωση της πληροφόρησης σχετικά με την ευρωπαϊκή οικοδόμηση[semigr ]

19. θεωρεί ότι τα κοινοτικά θεσμικά όργανα, και ιδιαίτερα το Ευρωπαϊκό Κοινοβούλιο και η Επιτροπή, οφείλουν να συνεισφέρουν στην εξασφάλιση του δικαιώματος στην πληροφόρηση[semigr ] ότι η υλοποίηση του δικαιώματος αυτού συνδέεται με κριτήρια γενικού ενδιαφέροντος[semigr ] ότι, στο πλαίσιο αυτό, τα θεσμικά όργανα οφείλουν ιδίως:

- να μεριμνούν για τη διαφάνεια της λειτουργίας των πολιτικών θεσμών και των συστημάτων εμπειρογνωμοσύνης καθώς και της δραστηριότητας των ομάδων συμφερόντων[semigr ]

- να προάγουν μια πολιτική αρχικής και μόνιμης αγωγής του πολίτη, με ειδικά ευρωπαϊκό χαρακτήρα[semigr ]

- να θέτουν σε εφαρμογή τους απαραίτητους κοινούς μηχανισμούς παρατήρησης και αξιολόγησης[semigr ]

- να μεριμνούν για τη βελτίωση των γνώσεων και της πληροφόρησης, κυρίως δε των νέων, όσον αφορά την ιστορία των διαφόρων ευρωπαϊκών κρατών μελών[semigr ]

Γ. Ποιότητα της πληροφόρησης

20. προτείνει να βελτιωθεί ουσιαστικά η πληροφόρηση για την ευρωπαϊκή οικοδόμηση:

- ενθαρρύνοντας την αναζήτηση συνεργασιών μεταξύ των μέσων μαζικής ενημέρωσης, της Κοινότητας και των κρατών μελών έτσι ώστε να καθίσταται πιο αισθητή η πραγματικότητα της ευρωπαϊκής οικοδόμησης και να προάγεται ο πολιτικός διάλογος γι' αυτήν[semigr ]

- αποδεσμεύοντας τα απαιτούμενα μέσα για μια στατιστική πληροφόρηση ποιότητας[semigr ]

- θεσπίζοντας ένα δίκτυο κέντρων διοργανικής πληροφόρησης που να είναι όσο το δυνατόν πιο αποκεντρωμένα και πιο προσιτά[semigr ]

Δ. Αξιολόγηση των πολιτικών

21. υπογραμμίζει τη σπουδαιότητα μιας γενικής αρχής αξιολόγησης των πολιτικών που ασκούνται σε ευρωπαϊκό επίπεδο και προτείνει, προς τον σκοπό αυτό, την υιοθέτηση σχετικής διάταξης στην Συνθήκη, όπου η αξιολόγηση θα πρέπει να νοείται ως η συλλογή και ανταλλαγή πληροφοριών από πολλαπλές πηγές σχετικά με τις επιπτώσεις που έχουν οι κοινοτικές δράσεις σε σύγκριση με τους επιδιωκόμενους στόχους[semigr ]

22. προτείνει, προς τούτο, να ανατεθεί στο Ευρωπαϊκό Κοινοβούλιο και στο Συμβούλιο η αξιολόγηση των κοινοτικών πολιτικών σε συνεννόηση με την Οικονομική και Κοινωνική Επιτροπή και την Επιτροπή των Περιφερειών και με την συνδρομή ενός επιστημονικού ινστιτούτου ανεξάρτητων εμπειρογνωμόνων για να εξετάζεται, όποτε κρίνεται αναγκαίο, ο αντίκτυπος της κοινοτικής πολιτικής[semigr ]

23. καλεί την Επιτροπή να μελετήσει τα μέσα βελτίωσης των εργασιών των παρατηρητηρίων που λειτουργούν δίπλα της ή αυτόνομα, κατά τρόπον ώστε οι πολίτες να μπορούν να επωφεληθούν από τις εργασίες αυτές[semigr ]

ΙΙΙ. Δικαίωμα έκφρασης και μορφές διαβούλευσης και συνεννόησης

Α. Δικαίωμα έκφρασης

24. υπογραμμίζει τη σπουδαιότητα μιας γενικής αρχής βάσει της οποίας να διαχειρίζεται το δικαίωμα κάθε πολίτη και κάθε αντιπροσωπευτικής οργάνωσης να διαμορφώνει και να διατυπώνει τη γνώμη του καθώς και να λαμβάνει άμεσα ή έμμεσα απαντήσεις, χωρίς αυτό το δικαίωμα να συνεπάγεται άμεση συμμετοχή στη λήψη αποφάσεων[semigr ]

25. υπογραμμίζει ότι το εν λόγω δικαίωμα έκφρασης πρέπει να μπορεί να ασκείται, σε κάθε κράτος μέλος και σε κάθε περιφέρεια, στους δημόσιους οργανισμούς, τα κοινοτικά κέντρα πληροφόρησης και τις αντιπροσωπευτικές οργανώσεις καθώς και εντός των διεθνικών δικτύων ανταλλαγών[semigr ]

Β. Κοινωνικός διάλογος και διαβούλευση

26. θεωρεί ότι ο κοινωνικός διάλογος μεταξύ κοινωνικών εταίρων που προβλέπεται στο άρθρο 3 του Κοινωνικού Πρωτοκόλλου πρέπει να ενεργοποιηθεί και να ενισχυθεί στο γενικό πλαίσιο μιας κοινωνικής πολιτικής η οποία επιτρέπει στα δύο σκέλη της νομοθετικής αρχής να διαδραματίσουν πλήρως το ρόλο τους[semigr ]

27. εύχεται η διαβούλευση με τις οργανώσεις, πριν από τη λήψη απόφασης, να οργανωθεί με τέτοιο τρόπο ώστε να της δώσει ένα πραγματικό περιεχόμενο και μια πραγματική συνέχεια[semigr ] το Ευρωπαϊκό Κοινοβούλιο πρέπει να συμμετέχει σε αυτήν τη συνεννόηση[semigr ]

28. φρονεί ότι στην Οικονομική και Κοινωνική Επιτροπή και στην Επιτροπή Περιφερειών θα πρέπει να ανατεθεί ρητά η ευθύνη συντονισμού της διαβούλευσης των κοινωνικών οργανώσεων και των αρχών τοπικής αυτοδιοίκησης, της σύνθεσης των γνωμοδοτήσεών τους και της εξασφάλισης της διαβίβασής τους στα κοινοτικά θεσμικά όργανα, καθώς και της μέριμνας για την καλή διάδοση της πληροφόρησης που προέρχεται από αυτά τα τελευταία[semigr ] προβλέπει ότι το Ευρωπαϊκό Κοινοβούλιο διαβουλεύεται τακτικά με την ΟΚΕ και την Επιτροπή Περιφερειών κατά την άσκηση των νομοθετικών και εξελεγκτικών του καθηκόντων[semigr ]

29. ζητεί να αναγνωρισθεί πλήρως ο ρόλος των τομεακών επιτροπών που λειτουργούν σε ευρωπαϊκό επίπεδο[semigr ] ζητεί ιδίως οι αρμόδιες επιτροπές του Ευρωπαϊκού Κοινοβουλίου να μπορούν να διαβουλεύονται άμεσα με τις εν λόγω τομεακές επιτροπές[semigr ] πιστεύει ότι η συγκρότηση παρόμοιων επιτροπών πρέπει να ενθαρρυνθεί[semigr ]

30. καλεί τα κράτη μέλη να άρουν τα εμπόδια που τίθενται στην ευρεία συμμετοχή των εκλεγμένων αρχόντων και των παραγόντων της κοινωνίας των πολιτών στο πλαίσιο περιφερειακών εταιρικών σχέσεων και στην εφαρμογή των διαρθρωτικών ταμείων[semigr ]

Γ. Επιπτώσεις της διαβούλευσης

31. ζητεί επιμόνως τόσο από την Επιτροπή όσο και από το Κοινοβούλιο και το Συμβούλιο να εξετάσουν τη συνεκτίμηση των απόψεων που εξέφρασαν οι πολίτες και οι αντιπροσωπευτικές οργανώσεις των κοινωνικών παραγόντων και των οργανισμών τοπικής αυτοδιοίκησης, και να δοθεί απάντηση σε αυτές ως συστατικές ενός καθήκοντος πραγματικής ακρόασης που είναι εγγενές στην εντολή που τους έχει ανατεθεί[semigr ]

32. διευκρινίζει ότι οι γνωμοδοτήσεις αυτές πρέπει να έχουν δημόσιο χαρακτήρα: στο πνεύμα αυτό, η σύνθεσή τους θα εξετάζεται από την ετήσια διάσκεψη και θα χρησιμεύει ως βοήθημα στο Ευρωπαϊκό Κοινοβούλιο κατά την άσκηση της ελεγκτικής εξουσίας[semigr ]

IV. Αντιπροσώπευση των πολιτών

Α. Αιρετή αντιπροσώπευση

33. υπενθυμίζει ότι το Ευρωπαϊκό Κοινοβούλιο έχει ταχθεί υπέρ ενός τρόπου ψηφοφορίας που θα επιτρέπει την προσέγγιση των εκλεγμένων αρχόντων με τους πολίτες, με παρεμφερή τρόπο σε κάθε χώρα, συνδυάζοντας τις αρχές της αναλογικής αντιπροσώπευσης και των εδαφικών εκλογικών περιφερειών[semigr ] στο ίδιο πνεύμα, εκτιμά ότι πρέπει να μειωθεί η πρακτική συσσώρευσης εντολών και λειτουργημάτων και να θεσπιστεί ένα κοινό καθεστώς του ευρωπαίου βουλευτή[semigr ]

34. προειδοποιεί για την τάση που παρατηρείται να γίνονται ολοένα και λεπτομερέστερες οι κατευθυντήριες γραμμές, και επιθυμεί αυτές να προσλάβουν και πάλι γενικό χαρακτήρα,ώστε να προβλέπουν όντως αρκετά περιθώρια για εθνικές προτιμήσεις όσον αφορά την εκτέλεσή τους[semigr ]

Β. Η αντιπροσώπευση μέσω των κοινωνικών εταίρων

35. υπενθυμίζει ότι τα πολιτικά θεσμικά όργανα πρέπει να σέβονται την αρχή της ανεξαρτησίας των κοινωνικών παραγόντων και των οργανώσεών τους[semigr ] ότι ο ρόλος τους δεν είναι να προκαλούν τη δημιουργία των τελευταίων, αλλά να τους προσφέρουν ένα νομικό πλαίσιο, δυνατότητες ενημέρωσης και πραγματική πρόσβαση στα όργανα[semigr ]

36. προτείνει η σύνθεση της Οικονομικής και Κοινωνικής Επιτροπής να λαμβάνει περισσότερο υπόψη όλο το φάσμα των κοινωνικών, περιβαλλοντικών και πολιτιστικών ενώσεων[semigr ] εκτιμά ότι, προς το σκοπό αυτό, θα πρέπει, προ της ανανεώσεως των εντολών της Οικονομικής και Κοινωνικής Επιτροπής να προβεί σε συστηματική χρήση του άρθρου 195, παράγραφος 2 της Συνθήκης ΕΚ, το οποίο προβλέπει τη δυνατότητα να λαμβάνεται υπόψη η γνώμη των αντιπροσωπευτικών ευρωπαϊκών οργανώσεων από τους διάφορους οικονομικούς και κοινωνικούς τομείς, και να υποβάλλεται σχετική έκθεση στο Ευρωπαϊκό Κοινοβούλιο[semigr ]

37. προτείνει στο εξής η νομοθετική διαδικασία να λαμβάνει περισσότερο υπόψη τις γνωμοδοτήσεις της Οικονομικής και Κοινωνικής Επιτροπής η οποία και να καλείται να γνωμοδοτήσει ολοένα και περισσότερο[semigr ]

38. υπενθυμίζει ότι το δικαίωμα του συνεταιρίζεσθαι αποτελεί κεφαλαιώδη πτυχή της ιδιότητας του ευρωπαίου πολίτη και ότι το Κοινοβούλιο έχει ήδη ταχθεί υπέρ της αναγνώρισης του εν λόγω δικαιώματος από τη Συνθήκη[semigr ] ζητεί την ταχεία ολοκλήρωση του σχεδίου νομικού καθεστώτος της ευρωπαϊκής εταιρίας μη κερδοσκοπικού σκοπού[semigr ]

39. καλεί την Επιτροπή και τα κράτη μέλη να συγκεκριμενοποιήσουν τους παρόντες προσανατολισμούς στη Διακυβερνητική Διάσκεψη[semigr ] θεωρεί αναγκαίο να διαβουλεύεται κατά τακτά χρονικά διαστήματα, στο πλαίσιο των νομοθετικών και εξελεκτικών του αρμοδιοτήτων, με την Οικονομική και Κοινωνική Επιτροπή και την Επιτροπή Περιφερειών[semigr ]

40. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τα εθνικά κοινοβούλια, τις κυβερνήσεις των κρατών μελών καθώς και στους κοινωνικούς εταίρους, στην Οικονομική και Κοινωνική Επιτροπή και στην Επιτροπή Περιφερειών.